U-I-143/10, Up-767/10
Natisni
Opravilna št.:
U-I-143/10, Up-767/10
Datum odločitve:
21. 10. 2011
ECLI:
ECLI:SI:USRS:2011:U.I.143.10
Akt:
Zakon o pravdnem postopku (Uradni list RS, št. 73/07 – uradno prečiščeno besedilo) (ZPP)

Ustavna pritožba zoper sodbo Vrhovnega sodišča št. VIII Ips 21/2008 z dne 9. 3. 2010
Izrek:
Pobuda za začetek postopka za oceno ustavnosti Zakona o pravdnem postopku (Uradni list RS, št. 73/07 – uradno prečiščeno besedilo) se zavrne.

Ustavna pritožba zoper sodbo Vrhovnega sodišča št. VIII Ips 21/2008 z dne 9. 3. 2010 se ne sprejme.
Evidenčni stavek:
Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja. Ustavno sodišče ustavne pritožbe ne sprejme v obravnavo, če niso izpolnjeni pogoji iz drugega odstavka 55.b člena ZUstS.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.5.51.2.3 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker je zadeva majhnega pomena.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
družba BIG BANG, d. o. o., Ljubljana
Datum vloge:
11. 6. 2010
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US29602
Dokument v PDF obliki:
U-I-143-10, Up-767-10.pdf
126 KB
Prenesite datoteko
U-I-143/10-9
Up-767/10-16
21. 10. 2011
S K L E P
Ustavno sodišče je v postopkih za preizkus pobude in ustavne pritožbe družbe BIG BANG, d. o. o., Ljubljana, ki jo zastopa Odvetniška družba Čeferin, o. p., d. o. o., Grosuplje, na seji 21. oktobra 2011
sklenilo:
1. Pobuda za začetek postopka za oceno ustavnosti Zakona o pravdnem postopku (Uradni list RS, št. 73/07 – uradno prečiščeno besedilo) se zavrne.
2. Ustavna pritožba zoper sodbo Vrhovnega sodišča št. VIII Ips 21/2008 z dne 9. 3. 2010 se ne sprejme.
Obrazložitev
1. Pobudnica (oziroma pritožnica) izpodbija Zakon o pravdnem postopku (ZPP), ker ne določa možnosti vložitve pritožbe zoper odločitev Vrhovnega sodišča, kadar ta pomeni prvo neugodno odločitev za stranko. Zatrjuje neskladje tega zakona z 22. in 25. členom Ustave.
2. Vlaga tudi ustavno pritožbo, s katero izpodbija odločitev Vrhovnega sodišča v delovnem sporu, kjer je bila tožena kot delodajalka zaradi izdane izredne odpovedi pogodbe o zaposlitvi. Vrhovno sodišče je ugodilo reviziji delavca ter sodbi sodišč prve in druge stopnje spremenilo tako, da je ugodilo tožbenemu zahtevku delavca za razveljavitev izredne odpovedi pogodbe o zaposlitvi. Pritožnica zatrjuje kršitev pravic iz 22. člena, prvega odstavka 23. člena, 25. in 33. člena Ustave.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa,  sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
4. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
5. Ustavno sodišče je sprejelo ta sklep na podlagi drugega odstavka 26. člena in drugega odstavka 55.b člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec.
Sodnica mag. Marta Klampfer je bila pri odločanju v tej zadevi izločena. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik